KOMISIJOS REGLAMENTAS (EB) Nr. 2253/2004
2004 m. gruodžio 23 d.
iš dalies keičiantis Reglamentą (EEB) Nr. 2237/77 dėl ūkio pelno ataskaitos formos, naudojamos privačių ūkių (žemės ūkio valdų) pajamoms nustatyti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį tinklą apskaitos duomenims apie žemės ūkio valdų pajamas ir ūkinės veiklos rezultatus Europos ekonominėje bendrijoje (1) rinkti, ypač į jo 7 straipsnio 3 dalį,
kadangi:
(1)
Komisijos reglamente (EEB) Nr. 2237/77 (2) yra nustatyta naudotinų ūkio ataskaitos turinys.
(2)
Renkant duomenis ūkių pajamoms nustatyti būtina atsižvelgti į bendros žemės ūkio politikos raidą. 2003 m. rugsėjo 29 d. Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams bei iš dalies pakeičiančiame Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (3), iš esmės keičiamas subsidijų mokėjimo Bendrijos ūkininkams būdas. Į šiuos pakeitimus būtina atsižvelgti ūkių ataskaitose, kad būtų galima tinkamai kontroliuoti žemės ūkio pajamas ir sukurti pakankamą pagrindą ūkių veiklos analizei.
(3)
Ūkių ataskaitos pakeistos turi būti derinamas dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo.
(4)
Todėl Reglamentą (EEB) Nr. 2237/77 reikėtų iš dalies keisti.
(5)
Atsižvelgiant į tai, kad kai kurie pakeitimai bus taikomi nuo 2004 m., reikia padaryti nuo 2004 ataskaitinių metų taikytino ūkių ataskaitų pakeitimus.
(6)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2237/77 I ir II priedai iš dalies keičiami atitinkamai pagal šio reglamento I ir II priedus.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2004 ataskaitinių metų, pradedant 2004 m. sausio 1 d.-liepos 1 d. laikotarpiu.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 23 d.